ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Θεσπρωτικό την 1 Δεκεμβρίου 2016

 Π Ρ Ο Σ:

ΤΑ ΜΕΛΗ ΤΟΥ ΤΟΕΒ

ΘΕΜΑ: ΕΝΗΜΕΡΩΣΗ ΓΙΑ ΤΙΣ ΕΚΛΟΓΕΣ ΤΩΝ ΤΟΠΙΚΩΝ ΣΥΝΕΛΕΥΣΕΩΝ.

 1) Οι ψήφοι των μελών του Οργανισμού στην τοπική συνέ­λευση καθορίζονται βάσει της εκτάσεως που κατέχει κάθε μέ­λος μέσα στην περιοχή δικαιοδοσίας του Οργανισμού και που εξυπη­ρετείται από τα έργα αυτού κατά την ακόλουθη κλίμακα:

Από 5 στρέμματα μέχρι 20 στρέμματα …………1 ψήφος.

Άνω των 20 στρ. και μέχρι 50 στρέμματα………2 ψήφοι.

Άνω των 50 στρεμμάτων………………………..3 ψήφοι.

(Καταστατικό άρθρο 10, παράγρ. 4 & Ν. 2358 / 1997).

 2) Οι Εξουσιοδοτήσεις δεν ισχύουν σύμφωνα με το υπ’ αριθμ. 26 Προεδρικό Διάταγμα (Φ.Ε.Κ. 33 τ.Α/6-3-1997).

 3) Ομάδα μελών που κατέχει συνολικά έκταση μέχρι 5 στρέμματα δικαιούται 1 ψήφο και ορίζει τον εκπρόσωπό της στην τοπική συνέλευση. (Το από 13-9-1959 ισχύον Β.Δ/γμα, παρ. 2 καθώς και ο Νόμος 2040/1992 ΦΕΚ 70Α, άρθρο 7).

 4) Σε καμιά περίπτωση δεν δύναται μέλος του Οργανισμού, να μεταφέρει αριθμό στρεμμάτων, που εμφανίζονται να κατέχει από το ένα Δημοτικό Διαμέρισμα/Κοινότητα σε άλλο, γιατί κάτι τέτοιο θα αλλοίωνε τον αριθμό των αντιπροσώπων του κάθε Δη­μοτικού Διαμερίσματος/Κοινότητας στη Γενική Συνέ­λευση (βλέπε παρακάτω για την ακριβή ερμηνεία της).

(Αριθμ. 121718/Φ.40/15-1-91 έγγρ. Υπουργ. Αγροτ. Ανάπτ.&Τροφ.)

 5) Δικαίωμα ψήφου έχουν μόνον οι ιδιοκτήτες που έχουν έκταση μέσα στην περίμετρο του έργου και εκλέγουν ανάλογα αριθμό αντιπροσώπων του οικείου Δημοτικού Διαμερίσματος/ Κοινότητας βάσει της έκτασης που κατέχει αυτό.

(Αριθμ.125196/Φ.40-3/135/30-3-1992 έγγρ. Υπ. Αγροτ. Ανάπτ. Τροφ.)